Rasa Petrauskienė

Rasa Petrauskienė (g. 1976 m. balandžio 19 d. Vilniuje) – Lietuvos politikė.

 Biografija 
Augo Klaipėdoje, medikų šeimoje.Nuo padėjėjos iki lyderės 15min.lt

1983–1994 m. mokėsi Klaipėdos „Žemynos“ gimnazijoje. 2002 m. baigė Klaipėdos universiteto magistrantūrą (rekreacinės veiklos organizavimas).

Nuo studijų iki 2008 m. turizmo agentūroje „Poilsis pajūryje“ direktoriaus pavaduotoja. 2016 m. įmonėje „Smilties SPA“ rinkodaros vadovė. 2018–2019 m. įmonės „Nexus Operations“ pardavimų vadovė Baltijos šalims.

2019 m. ir 2021–2022 m. Klaipėdos rajono savivaldybės administracijos direktoriaus pavaduotoja.https://www.lrt.lt/naujienos/lietuvoje/2/1320833/buvusi-seimo-nare-petrauskiene-grizo-dirbti-i-klaipedos-rajono-savivaldybe

Gyvena Klaipėdos rajone. Nuo 2010 m. vadovavo sukurtai kaimo bendruomenei „Smilgynai ir kaimynai“.Bendruomenė „Smilgynai ir kaimynai“ – lyg graži vieninga šeima mano-gargzdai.lt

Ištekėjusi. Vyras Andrius Petrauskas, verslininkas (verčiasi didmenine ir mažmenine prekyba žuvimi), 2 dukros. 

 Politinė veikla 

2006 m. tapo Tėvynės sąjungos-Lietuvos krikščionių demokratų (TS−LKD) partijos nare. 2008 m. paskirta TS−LKD Vakarų regiono koordinatore, nuo 2012 m. – TS−LKD Klaipėdos rajono skyriaus pirmininkė. 2015–2019 m. ir 2022–2023 m. Klaipėdos rajono savivaldybės tarybos narė, buvo TS−LKD frakcijos seniūnė.

2008–2016 m. talkino politikų Agnės Bilotaitės ir Arvydo Anušausko komandoms, 2012–2019 m. buvo Europos Parlamento nario Algirdo Saudargo patarėja.

2019–2020 m. ir nuo 2023 m. Seimo narė.Į Seimą deleguota Rasa Petrauskienė mano-gargzdai.ltRasa Petrauskienė kandidatuos į Seimą ve.lt

 Šaltiniai 

 Nuorodos 

 Rasa Petrauskienė (Seimo narių biografijos)

Kategorija:Seimo nariai